# **Z A P I S N I K**

**konstitutivne sveta DSO Črnomelj, ki je bila dne 01.02.2017 ob 18.00 uri**

**v klubskih prostorih DSO Črnomelj**

PRISOTNI ČLANI SVETA:

* Tatjana Zupančič, dosedanja predsednica Sveta DSO Črnomelj
* Marija Starc, predstavnica stanovalcev DSO Črnomelj
* Marinka Jankovič, predstavnica zaposlenih DSO Črnomelj
* Samo Kavčič, predstavnik lokalne skupnosti
* Cvetka Aupič, predstavnica ustanovitelja
* Jaka Birkelbach, predstavnik ustanovitelja
* Nada Barič, predstavnica ustanovitelja
* Zdenka Vrtin, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije

ODSOTNI ČLANI SVETA: /

ODSTOTNI OSTALI VABLJENI: /

Sejo sveta je vodila dosedanja predsednica Sveta DSO Črnomelj, ga. Tatjana Zupančič, ki je prisotne pozdravila in predlagala naslednji

**Dnevni red:**

1. **Verifikacija mandatov**
2. **Volitve predsednika in namestnika predsednika Sveta DSO Črnomelj**
3. **Dogovor o nadaljnjem delu sveta**

Pripomb na dnevni red ni bilo in so ga člani soglasno sprejeli.

## Ad/1

Ga. Tatjana Zupančič, dosedanja predsednica Sveta DSO Črnomelj je predstavila dokumentacijo, ki dokazuje, da so bili vsi člani sveta imenovani ali izvoljeni skladno z veljavno zakonodajo. Izvoljeni in imenovani člani so bili seznanjeni z dokumentacijo glede imenovanja, in sicer:

* sklep Občinskega sveta Občine Črnomelj, št. 014-9/2016-8 z dne 25.11.2016 (imenovanje predstavnika lokalne skupnosti)
* sklep Volilne komisije DSO Črnomelj z dne 27.10.2016 (izvolitev predstavnice zaposlenih DSO Črnomelj);
* sklep DSO Črnomelj z dne 09.11.2016 (imenovanje predstavnice stanovalcev DSO Črnomelj);
* sklep Vlade Republike Slovenije, št. 01412-32/2016/3 z dne 19.01.2017 (imenovanje predstavnikov ustanovitelja).

Na osnovi navedenega je svet sprejel naslednji

**Ugotovitveni sklep:**

* **vsi mandati članov sveta, za mandatno obdobje od leta 2017 do leta 2021, so verificirani, kar dokazuje dokumentacija o izvolitvah in imenovanjih članov.**

V nadaljevanju je dosedanja predsednica Sveta DSO Črnomelj predlagala, da se člani predstavijo, ravno tako pa tudi, da direktorica doma predstavi Doma starejših občanov Črnomelj.

Člani so se na kratko predstavili, direktorica pa je vsem izrekla dobrodošlico ter dodala, da verjame v dobro sodelovanje. Na kratko je predstavila dom in prisotne sodelavce.

**Ad/2**

V postopku izvolitve predsednika/ce in namestnika predsednika/ce so bili podani naslednji predlogi članov sveta:

* ga. Nada Barič za predsednika Sveta DSO Črnomelj predlaga predstavnika DSO Črnomelj;
* ga. Cvetka Aupič predlaga, da se za predsednika Sveta DSO Črnomelj izvoli predstavnico zaposlenih, namestnik pa naj bo eden od predstavnikov ustanovitelja. Predlaga g. Jako Birkelbacha.
* G. Jaka Birkelbach se s kandidaturo na strinja in za namestnica predsednika Sveta DSO Črnomelj predlaga ga. Cvetko Aupič.

Drugih predlogov ni bilo, zato ga. Tatjana Zupančič, dosedanja predsednica Sveta DSO Črnomelj prisotne pozove k glasovanju o predlogih:

Ker je predlogov več, se izvede glasovanje po vrstnem redu podanih predlogov. Glasovanje se izvede z dvigom rok.

**GLASOVANJE ZA VOLITVE PREDSEDNIKA IN NAMESTNIKA PREDSEDNIKA SVETA DSO ČRNOMELJ:**

**1. predlog** ga. Aupičeve , ki je za predsednico Sveta DSO predlagala ga. Marinko Jankovič. Navedena se s kandidaturo strinja.

Rezultat glasovanja: ZA - 7

 PROTI - 0

**2. predlog** g. Birkelbacha, ki je za namestnico predsednice sveta DSO Črnomelj predlagal ga. Cvetjo Aupič:

Rezultat glasovanja: ZA - 7

 PROTI - 0

Glede na izid glasovanja sta bila sprejeta:

**sklepa:**

* **za predsednico Sveta DSO Črnomelj je izvoljena predstavnica zaposlenih, ga. Marinka Jankovič.**
* **za namestnico predsednice Sveta DSO Črnomelj je izvoljena predstavnica ustanovitelja, ga. Cvetka Aupič.**

**Ad/3**

Po ugotovitvi izida glasovanja in sprejetem sklepu o izvolitvi, je dosedanja predsednica Sveta DSO Črnomelj, ga. Tatjana Zupančič, besedo predala novo izvoljeni predsednici, ga. Marinki Jankovič ter zapustila sejo.

Prisotni se dogovorijo o načinu dela Sveta DSO Črnomelj:

* prva redna seja, na kateri bo obravnavano letno poročilo in plan dela za leto 2016 je načrtovana za 28.02.2017;
* določi se ura sej: 15.00
* vsem članom sveta se vabilo z gradivom dostavi po e-pošti in po redni pošti, razen g. Kavčiču, ki ne želi gradiva v tiskani obliki;
* ob predstavitvi točk dnevnega reda si člani sveta želijo tudi kratko prezentacijo – projekcijo.

Na seji so člani Sveta DSO Črnomelj prejeli veljavni izvod Statuta DSO Črnomelj in Poslovnik o volitvah in delu Sveta DSO Črnomelj ter izpis veljavne zakonodaje na področju socialnega varstva. Glede statuta je direktorica obrazložila, da se je sprejem le-tega spremenil v letu 2016 skladno s spremembami Zakona o socialnem varstvu. Priloženi poslovnik, ki ureja delo Sveta DSO Črnomelj je bil sprejet v letu 2016. Direktorica DSO Črnomelj člane sveta prosi, naj ga pregledajo in ocenijo, ali so potrebni popravki. Obravnavani bodo na naslednji seji.

Ob koncu seje je direktorica na kratko predstavila nekaj aktualnih informacij:

* v letu 2017 se nadaljuje z adaptacijo doma;
* trenutno se v domu izvajajo ukrepi za povečano zaščito zaradi zaznanega »nora« virusa, je pa pričakovati tudi pojav gripe. Vsi ukrepi se izvajajo v sodelovanju in po priporočilih NIJZ.
* Dne 16.02.2017 ob 11.00 uri bo v domu praznovanje 29. obletnice delovanja, na katero že sedaj vse prisrčno vabi. V kulturnem programu se bodo predstavili učenci Glasbene šole Črnomelj in akademski slikar Robert Lozar. Razstavljene slike bo predstavil umetnostni zgodovinar Iztok Premrov.

Drugih pripomb ni bilo.

Seja sveta je bila končana ob 19.40 uri.

 Zapisnikar: Predsednica sveta:

Ksenija Pezdirc Marinka Jankovič